कोर्ट के फैसले के बाद राजनीतिक बयानबाजी भी तेज हो गई है। सत्तारूढ़ भारतीय जनता पार्टी ने कांग्रेस पर हमला करते हुए कहा कि राहुल गांधी को इस मुद्दे पर माफी मांगनी चाहिए। पार्टी प्रवक्ता संबित पात्रा ने कहा, 'पिछले कुछ समय से कुछ लोग जिस प्रकार से न्याय प्रक्रिया का राजनीतिकरण कर रहें है आज उसका पर्दाफाश हो गया है।' पात्रा ने कहा कि कोर्ट ने ऐतिहासिक फैसला दिया है, इससे राहुल गांधी को ना सिर्फ माफी मांगनी चाहिए बल्कि उनका सिर शर्म से झुक जाना चाहिए। उन्होंने कहा कि इस मामले में जिस तरह पार्टी अध्यक्ष अमित शाह को बदनाम करने की कोशिश की गई उसके लिए कांग्रेस को माफी मांगनी चाहिए।